Хайнрих Хайне
Сложи си ръката на мойте гърди!…

Превод от немски: Димитър Стоевски, 1947

chitanka.info

Сложи си ръката на мойте гърди! —

Ах, чуваш ли, мила, как вътре ехти?

Там дърводелец, коварен човек,

кове ми припряно мъртвешки ковчег.

И денем и нощем той чука безспир,

не зная отколе сън, отдих и мир.

Ах, майсторе, бързай, недей се бави —

леглото за сетния сън ми скови!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.